Groot aardbewing skud Meksiko‘n Baie sterk aardbewing wat 7,1 op die momentmagnitudeskaal geregistreer het, het pas in die suide van Meksiko geskud. Die episentrum van die skudding was net 8 kilometer van Puerto Madero, maar sowat 92,2 kilometer onder die oppervlak. Hoe dieper onder die oppervlak, hoe minder skade is daar gewoonlik. Die dorpie het minder as 10 000 inwoners, maar is net 200 kilometer van die hoofstad van Guatemala, Guatemalastad af. Minstens twee mense het in die dorpie San Marcos in Guatemala omgekom, terwyl geboue tot in Meksikostad geskud het. Kragonderbrekings het ook in Guatemala voorgekom. Bronne USGS, The Weather Channel